Brusný potok (prítok Udavy)

**Brusný potok** je potok v regióne Zemplín v subregióne Horný Zemplín, na území obcí Jabloň, Dedačov, Adidovce a Zubné v okrese Humenné v Prešovskom kraji. Nachádza sa v geomorfologickej oblasti Nízke Beskydy. Ústi do Udavy. Od sútoku zdrojníc po ústie má dĺžku . Rád toku VII.

## Sútok zdrojníc
Vodný tok *Brusný potok* sa začína sútokom zdrojníc v  v lesnom extraviláne na obecnej hranici medzi obcami Jabloň a Dedačov, na severovýchodnom svahu lesa *Vysoký vrch*, v okrese Humenné. Južná zdrojnica pramení v  v lesnom extraviláne na obecnej hranici medzi obcami Dedačov a Maškovce; má dĺžku . Západná zdrojnica pramení v lesnom extraviláne tiež v  a v suchom období je bez vody; má dĺžku .

## Opis toku
*Brusný potok* tečie od sútoku zdrojníc severovýchodoseverným smerom cez lesný extravilán územím obce Jabloň, ľavým brehom obmýva úpätie lesa *Nad Lysou*, postupne sa skrúca na východ a juhovýchod, ľavým brehom obmýva les a pasienok *Brusná* v obci Jabloň, v  vteká na trojchotárnik obcí Jabloň, Zubné a Adidovce, tečie po obecnej hranici medzi Zubným a Adidovcami, v  priberá pravostranný prítok Bystrý potok, v  priberá pravostranný bezmenný prítok občas s vyschnutým korytom, pravým brehom obmýva výrobnú halu v Adidovciach, pravým brehom obmýva les aj dolinu *Brusné* v Adidovciach a ľavým brehom les aj pole *Brusnianky* v obci Zubné, pravým brehom obmýva les a lúku *Uhliská*, v  opúšťa obecnú hranicu a vteká na územie *Zubného*, tečie juhovýchodným smerom cez poľnohospodársky extravilán, v  v juhozápadnej časti územia obce Zubné ústi do vodného toku Udava ako jej pravostranný prítok. Udava ďalej ústi do Laborca. *Brusný potok* patrí do okresu Humenné v Prešovskom kraji. Pramení a tečie územím obce Jabloň, ďalej tečie územím  obcí Adidovce a Zubné a v závere ústi do Udavy na území obce Zubné. Patrí do geomorfologickej oblasti Nízke Beskydy a do ich geomorfologického celku Laborecká vrchovina. Vodný tok *Brusný potok* má prítok Bystrý potok a jeden bezmenný prítok, ktorý je v suchom období bez vody.

## Pôvod názvu
Názov vodného toku *Brusný potok* má pôvod v názve lesa a doliny *Brusné* v obci Adidovce, územím ktorých preteká, s významom *geografický objekt spájaný s vetrom a dažďom vyhladeným, obrúseným skalným útvarom*. Porovnaj aj les a pasienok *Brusná* v obci Jabloň a les aj pole *Brusnianky* v obci *Zubné*, cez ktoré tiež preteká. Zmenou gramatického stredného rodu na mužský a po kombinácii prídavného mena *brusný* so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Brusný potok* a prenesené na vodný tok ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Brusný potok* bol štandardizovaný v roku 1990. V množine slovenskej hydronymie vodných tokov hydronymum *Brusný potok* nie je jedinečným hydronymom; na Slovensku sú štyri vodné toky so štandardizovaným názvom *Brusný potok* a jeden vodný tok so štandardizovaným názvom *Brúsny potok* (november 2025).

## Referencie

Kategória:Vodné toky v okrese Humenné
Kategória:Potoky na Slovensku 
Kategória:Vodné toky v Laboreckej vrchovine
Jabloň 
Kategória:Adidovce
Kategória:Zubné
Kategória:Povodie Udavy